Драгижево

Драгижево е село в Северна България. То се намира в община Лясковец, област Велико Търново.

География 
Село във Великотърновска област, община Лясковец, разположено на 4 km югоизточно от Лясковец и на 11 km югоизточно от Велико Търново.

Климат 
Климатът е умерено-континентален, със студена зима и топло лято.

Махали 
Селото е разделено на няколко махали:Чаршията, Джуровец, Шарковец, Фъшковец, Къдревец, Чучуга, Трифона ръта, Тържището и Долна махала.

Местности 
В селото съществуват местности със следните имена:Градисце, Купен дял, Дунди баир, Остра могила, Голямата кория.

История 
Село Драгижево е образувано, след като махалите, които са се намирали в днешното землище:Батлей, Джуровец, Шарковец, Фъшковец се обединяват в едно населено място.

До средата на XVII век, край селото е съществувало и село Купин дял. Мухтар Стоян Съби е кмет на селото от 1782 до 1790. Поп Георги е свещеник в Църквата от 1809. В селото се изгражда Балтей чешма. Известен хайдутин и покровител на селото е Чисти Хрелю.

Атанас Арнаутина, от Македония, е преподавател в Първото килийно училище в селото, открито през 1829 година. Свещеник Стефан Киров, е председател на основания в селото Революционен комитет. Градинарско дружество „Свети Трифон“ е основано в Драгижево през 1882 година. В него са членували 330 градинара.

В селото започват да се строят и възрожденски къщи, макар и да не са много на брой.

През 1894 година в селото е основано Народно читалище „Развитие“. Кредитна кооперация „Пчела“ за взаимопомощ на драгижевчани, е основана през 1907 година. През 1949 година кооперацията е преструктурирана и именована Трудово-производителна кооперация „Единство“.

Население 
Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Културни и природни забележителности 
В землището на село Драгижево се намира античната и османска крепост „Градище“.

Народно Читалище „Развитие“ 
На 2 декември 1903 г. е свиквано общо събрание, на което се избира ново настоятелство. За председател е избран Иван Димов. Изнасят се сказки и представления. От 1929 председател е Димитър Георгиев. Изнасят се редица представления „Вода от планината“, „Зет като мед“, „Фалшива кооперация“. Културните прояви – утра и вечеринки до 1929 се изнасят преди всичко в старото училище или в частните салони на Стефан Кумпелов и Марин Бешев. Учреден е фонд „Книги за дарение” и за дарители, внесли от 5000 лв. до 10 000 лв. ставали почетни членове на читалището. Сградата на Читалището започва да се строи през 1952 и е построена през 1954.

Образование 
В Драгижево през 1888 година е основана Народна смесена прогимназия „Кирил и Методий“.

Първи директор на училището е Атанас Дачов от 1890 година.

Религия 

Православния храм „Св. Константин и Елена“ е построен и осветен през 1837 г. Преди него не е известно колко църкви са били построени в селото, но са намерени останки само от една църква, при строежа на Храма „Св. Константин и Елена“. Към селата Драгижево и Купин дял са съществували две енории с двама свещеници. Мария и Йорга Грънчарови дарили своето дворно място за строежа на Църквата. Цоньо Недялков и Панайот Башев също са дарители за храма.

Стопанство 
 Трудово кооперативно земеделско стопанство (ТКЗС) „Ленин“

Редовни събития 
Съборът на селото се провежда на 24 май всяка година.

Празници 
 Игнажден – на този празник обикновено не се излиза от дома и се сяда на богата трапеза
 Васильовден – наричан още Сурваки, в миналото е бил празнуван и два дни
 Бабинден – Ден на родилната помощ. На бабите, които са бабували са им носели дарове
 Трифон-Зарезан
 Младенци – по стар обичаи се чисти зялата къща и двор, изгаря се боклука и момите се учат да шият
 Спасов ден – ходене по роса
 Кръстовден – на тоя ден обикновено е започвала сеитбата

Личности 
  Цоньо Иванов, български революционер от ВМОРО, четник на Иван Наумов Алябака
  Макарий Неврокопски (1876 – 1934), български духовник и неврокопски митрополит

Източници

Външни препратки 
 Драгижево – Любен Лалев

Села в област Велико Търново
Населени места в община Лясковец